***BILJEŠKE UZ FINANCIJSKE IZVJEŠTAJE ZA 2022.GODINU.***

Agencija za ugljikovodike (dalje u tekstu: Agencija) je proračunski korisnik državnog proračuna iz nadležnosti Ministarstva gospodarstva i održivog razvoja. Kao proračunski korisnik primjenjuje odredbe Zakona o proračunu te podzakonskih akata donesenih na temelju tog Zakona:

- Pravilnik o proračunskom računovodstvu i računskom planu

- Pravilnik o financijskom izvještavanju u proračunskom računovodstvu

- Pravilnik o proračunskim klasifikacijama

- Pravilnik o načinu i uvjetima izvršavanja državnog proračuna te o načinu povrata sredstava u državni proračun i vođenja evidencija o povratu sredstava

Agencija vodi dvojno računovodstvo uz primjenu propisanog računskog plana, prema Pravilniku o proračunskom računovodstvu i računskom planu.

**Obrazac BILANCA**

***B001 IMOVINA***

|  |  |  |  |
| --- | --- | --- | --- |
| **IMOVINA** | **2021** | **2022** | **INDEX 2022/ 2021** |
| 0 NEFINANCIJSKA IMOVINA | 2.721.538.010 | 3.183.224.445 | 117% |
| 1 FINANCIJSKA IMOVINA | 414.581.633 | 334.641.770 | 80% |
| **UKUPNO** | **3.136.119.643** | **3.517.866.215** | 112% |

Ukupna vrijednost imovine Agencije za ugljikovodike iznosi 3.517.866.215,54 HRK i u 2022. godini se povećala za 12% u odnosu na prethodnu godinu, što je rezultat smanjenja iznosa financijske imovine, dok je nefinancijska imovina veća za 17% u odnosu na 2021. godinu.

***B002 Nefinancijska imovina***

|  |  |  |  |
| --- | --- | --- | --- |
| **NEFINANCIJSKA IMOVINA (RAZRED 0)** | **2021** | **2022** | **INDEX 2022/** |
| **2021** |
| **01 NEPROIZVEDENA DUGOTRAJNA IMOVINA** |  |  |  |
| 011 MATERIJALNA imovina-zemljište | 280.205.567 | 280.205.567 | 100% |
| 012 NEMATERIJALNA imovina -licence, prava, zaštitni znak | 1.177.747 | 1.071.046 | 91% |
| 019 Ispravak vrijednosti | -666.166 | -430.492 | 65% |
| **02 PROIZVEDENA DUGOTRAJNA IMOVINA** |  |  |  |
| 022+023 Uredska oprema, namještaj, komunikacijska oprema, strojevi, prijevozna sredstva | 3.066.847 | 3.261.876 | 106% |
| 026 nematerijalna proizvedena imovina-Ulaganja u računalne programe | 519.001 | 425.403 | 82% |
| 029 Ispravak vrijednosti | -2.824.908 | -3.014.502 | 107% |
| ***05 Dugotrajna nefinancijska imovina u pripremi (investicije u tijeku Brižine i Gaženica)*** |  |  | 100% |
| 8.138.928 | 8.138.928 |
| **06 PROIZVEDENA KRATKOTRAJNA IMOVINA** |  |  |  |
| 061 Obvezne zalihe nafte i naftnih derivata | 2.431.920.993 | 2.893.566.621 | 119% |
| **UKUPNO** | **2.721.538.009** | **3.183.224.445** | 117% |

Iznos nefinancijske imovine na razredu 0 odgovara iznosu na razredu 9 Vlastiti izvori, sukladno pravilima proračunskog računovodstva. Vrijednosno najznačajnije stavke su vrijednost zemljišta, građevinski objekti u pripremi te vrijednost obveznih zaliha sirove nafte i naftnih derivata što je i razumljivo obzirom na djelokrug poslovanja Agencije.

*01 Neproizvedena dugotrajna imovina*

Ukupna vrijednost neproizvedene dugotrajne se nije bitno mijenjala u odnosu na 2021. godinu pošto je vrijednost zemljišta nepromijenjena, a odnosi se na zemljište na lokaciji Brižine, k.o. Kaštel Sućurac, nabavljene su licence za dvije dodatne jezgre Windows server te licence Petrophysics Maint i ZondMT 2D vezane za djelokrug istraživanja i eksploatacije, ali zbog iznosa ispravka vrijednosti, ukupna vrijednost je ostala približno ista.

*02 Proizvedena dugotrajna imovina*

Vrijednost proizvedene dugotrajne imovine se neznatno mijenjala u odnosu na prethodnu godinu. U 2022. godini je nabavljen uredski namještaj, odnosno uredski stolovi i računala za novozaposlene, ali se ukupna vrijednost nije bitno promijenila zbog ispravka vrijednosti.

*05 Dugotrajna nefinancijska imovina u pripremi*

Nefinancijska imovina u pripremi odnosi se na studije o ulaganjima u vezi sa skladištenjem nafte i naftnih derivata na lokaciji Brižine u Kaštel Sućurcu i Gaženica u Zadru čija je vrijednost nepromijenjena.

*06 Proizvedena kratkotrajna imovina*

Vrijednost proizvedene kratkotrajne imovine veća u odnosu na prethodno razdoblje, a odnosi se na obvezne zalihe nafte i naftnih derivata.

Osim kupnje derivata kojim se povećavaju fizičke količine obveznih zaliha krajem godine se provodi redovno umanjenje odnosno inventurni manjak kao posljedica hlapljenja robe koji je u okviru zakonski propisanih dozvoljenih manjkova.

Vrijednost obveznih zaliha je vrijednosno veća u odnosu na vrijednost zaliha u 2021. godini. U 2022. godini određene količine naftnih derivata puštene na tržište Odlukom Vlade RH, a provedeno je i zanavljanje jednog dijela obveznih zaliha, ali je vrijednost povećana jer su puštene količine zaliha sa skladišta razdužene po prosječnoj nabavnoj cijeni, dok je kupljena i zanovljena roba po tržišnim cijenama i po znatno većem tečaju USD.

Sva imovina evidentirana je u knjizi imovine te su izvršena usklađenja između stvarnog i knjigovodstvenog stanja nefinancijske imovine.

***1 Financijska imovina***

|  |  |  |  |
| --- | --- | --- | --- |
| **FINANCIJSKA IMOVINA (RAZRED 1)** | **2021** | **2022** | **INDEX 2022/ 2021** |
| 11 Novac u banci i blagajni | 425.895 | 85.744 | 20% |
| 12 Ostala potraživanja(depoziti, jamc.polozi, potr. od zaposlenih, potr. za više plaćene poreze..) | 152.542.584 | 238.919.803 | 157% |
| 16 Potraživanja za prihode poslovanja | 105.348.075 | 95.636.223 | 91% |
| 17 Potraživanja od prodaje nefinancijske imovine | 156.264.634 | 0 | 0% |
| 19 Rashodi budućih razdoblja i nedospjela naplata prihoda | 445 | 0 | 0% |
| **UKUPNO** | **414.581.633** | **334.641.770** | 81% |

Agencija sva plaćanja iz proračuna obavlja putem Sustava državne riznice dok multivalutni transakcijski račun za posebne namjene (uz suglasnost Ministarstva financija) koristi za potrebe izvršavanja ugovornih obveza i reguliranja poreznog statusa u SR Njemačkoj, a sukladno bilateralnom sporazumu Republike Hrvatske i SR Njemačke.

Novac u banci i blagajni se odnosi na saldo transakcijskog računa u poslovnoj banci koji je značajno niži u odnosu na prethodnu godinu, te neznatnog iznosa u blagajni. Saldo računa se najvećim dijelom odnosi na uplatu jamstva za ozbiljnost ponude za javnu nabavu.

U financijskoj imovini značajan iznos čine potraživanja za više plaćene poreze i doprinose gdje je vidljiv rast u odnosu na prethodnu godinu jer su nabavljene veće količine obveznih zaliha nego prethodne godine. Prilikom nabave zaliha Agencija ostvaruje veliki pretporez. To potraživanje za pretporez se koristi za pokriće obveza za trošarine te obveza za PDV prema izdanim računima za prodanu robu prilikom zanavljanja.

Potraživanja za vlastite i namjenske prihode koji su uplaćeni na račun proračuna su manji u odnosu na prethodnu godinu zbog kupnje dijela obveznih zaliha iz vlastitih sredstava.

**B003 OBVEZE I VLASTITI IZVORI**

|  |  |  |  |
| --- | --- | --- | --- |
| **OBVEZE I VLASTITI IZVORI** | **2021** | **2022** | **INDEX 2022/** |
| **2021** |
| 2 OBVEZE | 219.134.653 | 263.369.821 | 120% |
| 9 VLASTITI IZVORI | 2.916.984.991 | 3.254.496.394 | 112% |
| **UKUPNO** | **3.136.119.644** | **3.517.866.216** | 112% |

**2 Obveze**

Obveze su porasle u odnosu na prethodnu godinu, a rast je generiran kroz:

***Obveze za zaposlene***

Povećane su obveze za zaposlene zbog povećanja osnovice te novog zapošljavanja koje je u 2022. godini provedeno uz Suglasnost Ministarstva gospodarstva i održivog razvoja. U okviru obveza za zaposlene na stavci plaće su evidentirane i obveze za prekovremeni zbog potrebe kontinuiranog praćenja i izračuna cijena energenata (prvenstveno nafte i naftnih derivata).

***Obveze za materijalne rashode***

Rast obveza za materijalne rashode je ostvaren:

- porastom obveza za uredski materijal zbog povećanja broja zaposlenih

- obveze su se povećale i zbog znatno većeg broja službenih putovanja na koja su bili upućeni službenici agencije u odnosu na proteklo razdoblje kada nije bilo moguće upućivanje na službeni put zbog epidemije koronavirusa COVID-19 uzrokovane virusom SARS-CoV-2. Naknade za prijevoz, stručno usavršavanje, ostale obveze za zaposlene, također su rasle zbog povećanog broja zaposlenih u odnosu na isto razdoblje prethodne godine.

-povećanjem broja zaposlenih povećale su se i obveze najma uredskog prostora zbog dodatnog zakupa uredskog te arhivskog prostora, te paralelno s tim i energija i komunalne usluge.

- obveze za intelektualne i osobne usluge su znatno porasle u odnosu na prethodno razdoblje jer su uz redovne obveze (porezni predstavnik u SR Njemačkoj, kontrolne kuće vezane za kontrole količine i kvalitete obveznih zaliha i dr..) evidentirane su obveze vezane uz izrade studija neophodnih za poticanje energetske učinkovitosti, toplinarstva i obnovljivih izvora energije za dekarbonizaciju energetskog sektora.

***9 Vlastiti izvori***

Iznos nefinancijske imovine odgovara iznosu na vlastitim izvorima sukladno pravilima proračunskog računovodstva.

**Obrazac PR RAS**

***BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA***

***Za razdoblje 01.01.2022. do 31.12.2022.***

***PRIHODI POSLOVANJA***

|  |  |  |  |  |
| --- | --- | --- | --- | --- |
| PRIHODI POSLOVANJA | |  |  |  |
| STAVKA | NAZIV STAVKE | 2021 | 2022 | INDEKS (4/3) |
| 1 | 2 | 3 | 4 | 5,0 |
| 63 | Pomoći iz inozemstva i od subjekata unutar općeg proračuna | 0 | 3.058.135 |  |
| 64 | Prihodi od imovine | 6.227.675 | 31.160.629 | 500% |
| 65 | Prihodi od upravnih i administrativnih pristojbi, pristojbi po posebnim propisima i naknada | 167.562 | 148.722 | 89% |
| 66 | Prihodi od prodaje proizvoda i robe te pruženih usluga i prihodi od donacija | 0 | 0 | - |
| 67 | Prihodi iz nadležnog proračuna i od HZZO-a na temelju ugovornih obveza | 279.152.890 | 279.907.472 | 100% |
| 68 | Kazne, upravne mjere i ostali prihodi |  | 383.800 | - |
| 6 | PRIHODI POSLOVANJA | 285.548.127 | 314.658.758 | 110% |

– povećanje prihoda poslovanja od oko 10% u odnosu na isto razdoblje prethodne godine generirano je iz povećanja vrijednosti prihoda tekućih pomoći od institucija i tijela EU (6323), kamata na oročena sredstva i depozite po viđenju (6413), prihoda od pozitivnih tečajnih razlika zbog primjene valutne klauzule (6415) te ostalih prihoda (683)

***6323 Pomoći od međunarodnih organizacija te institucija i tijela EU*** – predstavljaju prihode za provedbu projekta unutar aktivnosti K919006 Geotermalni projekti NPOO čija je provedba počela tek u 2022. godini

***6413 Kamate na oročena sredstva i depozite po viđenju*** su ostvarene na sredstva od povrata PDV iz SR njemačke gdje je AZU u sustavu PDV-a, te na uplatu razlike po kompenzacijama vezanih uz zanavljanje.

Značajne kamate su ostvarene na uplaćena sredstva od prodaje obveznih zaliha u SR Njemačkoj temeljem Odluke VRH, a na Preporuka IEA i Europske komisije o puštanju dijela obveznih zaliha na tržište.

Uplate po navedenim poslovnim događajima su izvršene na posebni multivalutni račun AZU-a, a kamate su ostvarene u razdobljima od primitka uplate na račun do isplate sredstava sa računa, odnosno do dana uplate u Državni proračun.

***6415 Prihodi od pozitivnih tečajnih razlika i razlika zbog primjene valutne klauzule*** su ostvareni u značajno većem iznosu u odnosu na prethodno razdoblje jer je ostvareni prihod od puštanja obveznih zaliha na tržište naplaćen u stranoj valuti (USD), te je volatilnost tečaja generirala pozitivne tečajne razlike. Pozitivne tečajne razlike su ostvarene i temeljem zanavljanja uzajamnom kupoprodajom obveznih zaliha zbog rasta tečaja USD (u razdoblju provođenja zanavljanja od početka travnja kad je tečaj USD iznosio cca 6,85 do kraja godine tečaj USD je iznosio u prosjeku 7,36 dok je vršni iznos tečaja bio i do 7,8 ).

***6526 Ostali nespomenuti prihodi*** su ostvareni u manjem iznosu u odnosu na isto razdoblje prethodne godine, a nastali su temeljem evidentiranih uplata vezano za Koordinaciju za sigurnost pri odobalnom istraživanju i eksploataciji ugljikovodika, a Agencija je dužna evidentirati ostvareni prihod uplaćen od strane ovlaštenika te izvršiti isplate za isplatu sukladno članku 17. Uredbe o Koordinaciji.

***683 Ostali prihodi*** se odnose na prihod od ugovorne kazne temeljem ugovora o zanavljanju obveznih zaliha za svaki dan kašnjenja u povratu robe.

***RASHODI POSLOVANJA***

|  |  |  |  |  |
| --- | --- | --- | --- | --- |
| RASHODI POSLOVANJA | |  |  |  |
| STAVKA | NAZIV STAVKE | 2021 | 2022 | INDEKS (4/3) |
| 1 | 2 | 3 | 4 | 5 |
| 31 | Rashodi za zasposle | 6.710.034 | 8.812.479 | 131% |
| 32 | Materijalni rashodi | 234.033.038 | 245.012.613 | 105% |
| 34 | Financijski rashodi | 196.737 | 5.578.932 | 2836% |
| 37 | Naknade građanima i kućanstvima i druge naknade | 17.350 | 10.930 | 63% |
| 38 | Ostali rashodi | 0 | 5.781 | - |
| 3 | RASHODI POSLOVANJA | 240.957.159 | 259.420.734 | 108% |

U 2022. ostvaren je rast od 8% u odnosu na prethodno razdoblje

***31 Rashodi za zaposlene (311+312+313)*** su veći za u odnosu na isto razdoblje prethodne godine zbog novog zapošljavanja koje je u 2022. godini provedeno uz Suglasnost Ministarstva gospodarstva i održivog razvoja.

U okviru rashoda za zaposlene na stavci plaće za prekovremeni su ostvareni rashodi zbog potrebe kontinuiranog praćenja i izračuna cijena energenata (prvenstveno nafte i naftnih derivata).

***321 Naknade troškova zaposlenima (3211, 3212, 3213,3214),*** rashodi za službena putovanja su zabilježili rast zbog većeg broja službenih putovanja na koja su bili upućeni službenici agencije u odnosu na proteklo razdoblje, kada nije bilo moguće upućivanje na službeni put zbog epidemije koronavirusa COVID-19 uzrokovane virusom SARS-CoV-2. Naknade za prijevoz, stručno usavršavanje i ostali rashodi za zaposlene su rasli zbog povećanog broja zaposlenih u odnosu na isto razdoblje prethodne godine

***3221 Uredski materijal i ostali materijalni rashodi*** –rashodi za uredski materijal zabilježili su znatan rast jer je izvršena nabava uredskog materijala za potrebe redovnog poslovanja s obzirom na povećanje broja zaposlenih ali i rasta cijena zbog inflacije.

***3223 Energija*** – navedeni rashodi bilježe porast zbog povećanog broja službenih putovanja (gorivo za službeno vozilo), povećanje rashoda za energiju zbog povećanja poslovnog prostora, kao i povećanja cijena energenata.

***3231 Usluge telefona, pošte i prijevoza –***rashodi su porasli zbog dostave dokumentacije u SR Njemačku vezano uz puštanje obveznih zaliha na tržište, te zbog povećanja troškova ENC-a vezanog uz povećanje broja službenih putovanja.

***3232 Usluge tekućeg i investicijskog održavanja*** - rashodi tekućeg i investicijskog održavanja zabilježili se pad jer uz redovno održavanje službenih prostorija i vozila nije bilo izvanrednih servisa i popravaka.

***3233 Usluge promidžbe i informiranja*** – navedeni rashodi bilježe rast i odnose se na organizaciju Konferencije "Svijet energije – energetska sigurnost u eri brze dekarbonizacije“, promidžbe kroz sponzorstvo Ljetne škola naftnog rudarstava u Dubrovniku, sponzorstvo konferencije pod nazivom „DANI DOBROGA VJETRA“ u Dubrovniku te objavu oglasa vezano za zapošljavanje i oglase za postupke javne nabave.

***3234 Komunalne usluge*** - rast navedenih rashoda u odnosu na prethodno izvještajno razdoblje uglavnom je uz inflaciju, uzrokovan povećanjem poslovnog prostora za novozaposlene, te su samim tim povećani rashodi za režijske troškove (komunalne usluge, pričuva..)

***3235 Zakupnine i najamnine –***rashodi su porasli u odnosu na prethodno razdoblje zbog dodatnog zakupa uredskog prostora za novozaposlene te arhivskog prostora

***3236 Zdravstvene i veterinarske usluge*** – navedeni troškovi se odnose na testiranje zaposlenika na COVID 19, te na rashode za sistematske preglede zaposlenika Agencije.

***3237 Intelektualne i osobne usluge*** su znatno porasle u odnosu na prethodno razdoblje jer su uz redovne rashode (troškovi poreznog predstavnika u SR Njemačkoj, troškovi kontrolnih kuća vezanih za kontrole količine i kvalitete obveznih zaliha i dr..) evidentirani rashodi vezani uz izrade Studije definiranja implementacijskih koraka uvođenja strateških zaliha prirodnog plina u RH te studija za provedbu Geotermalnih projekata financiranih iz NPOO, usluga pri nadzoru prilikom geodetskih priprema terena, određivanja sigurnosnih udaljenosti pri snimanjima 2D seizmičkih podataka i magnetotelurskih podataka, kao i ishođenja dozvola, kontrole i evidencije šteta na šest preliminarnih istražnih prostora

***3238 Računalne usluge*** – navedeni rashodi bilježe porast zbog rashoda održavanja licenci vezanih za virtualni DATA ROOM (Esri – 86497 – ArcGIS Enterprise Standard Up to Four Cores Perpetual, 2d/3d pack maint license no.6693F71B i Petrophysics Maint licence kao i održavanje ostalih računalnih programa.

***3239 Ostale usluge –*** povećanje rashoda je nastalo zbog izrade Tag Master kartica za novozaposlene (kartice za lift i ulazna vrata) te izrade novih certifikata za COP, e-plaćanje i predaju financijskih izvještaja (poslovni certifikat-ovlaštenja)

***3291 Naknade za rad predstavničkih i izvršnih tijela, povjerenstava i slično –*** navedeni rashodi se odnosena evidentirane rashode vezane za Koordinaciju za sigurnost pri odobalnom istraživanju i eksploataciji ugljikovodika, a Agencija je dužna evidentirati ostvareni prihod uplaćen od strane ovlaštenika te rashod za isplatu sukladno članku 17. Uredbe o Koordinaciji.

***3292 Premije osiguranja*** – rast rashoda za premije osiguranja je nastao zbog povećanja osigurane količine obveznih zaliha (dodatne količine naftnih derivata su kupljene u drugoj polovici 2021. godine), a isto tako zbog porasta cijena nafte i naftnih derivata povećana je ukupna vrijednost obveznih zaliha koje smo obvezni osigurati.

***3293 Reprezentacija*** – do povećanja rashoda na stavci reprezentacije je došlo zbog održavanja radnih sastanaka s predstavnicima domaćih i stranih energetskih subjekata.

***3299 Ostali nespomenuti rashodi poslovanja su značajno manji u odnosu na izvještajno razdoblje*** prethodne godine, jer za razliku od prošle, u ovoj godini nisu ostvareni rashodi za delegirane količine obveznih zaliha u nematerijalnom obliku, odnosno u obliku ugovora o opcijskoj kupnji robe po unaprijed utvrđenim kriterijima u određenom vremenskom razdoblju

***3431 Bankarske usluge i usluge platnog prometa*** – rast rashoda bankarskih usluga i platnog prometa je rezultat troškova priljeva i odljeva novčanih sredstava iz inozemstva te troškova konverzije

***3432 Negativne tečajne razlike*** – bilježe rast u odnosu na prethodno razdoblje (kao i prihodi od pozitivnih tečajnih razlika) a rezultat su promjene tečaja kod kupoprodaje strane valute, a generirane su iz postupka puštanja obveznih zaliha na tržište Odlukom VRH gdje je prihod ostvaren u USD, te kod kupnje EUR-a za plaćanje obveze PDV-a u SR Njemačkoj za prodane zalihe.

***3721 Naknade građanima i kućanstvima u novcu*** –rashodi su znatno niži jer u ovom razdoblju nije bilo troškova za školarine (usavršavanje zaposlenika na poslijediplomskom studiju)

***PRIHODI OD IMOVINE***

|  |  |  |  |  |
| --- | --- | --- | --- | --- |
| PRIHODI OD PRODAJE NEFINANCIJSKE IMOVINE | |  |  |  |
| STAVKA | NAZIV STAVKE | 2021 | 2022 | INDEKS (4/3) |
| 1 | 2 | 3 | 4 | 5 |
| 72 | Prihodi od prodaje proizvedene dugotrajne imovine | 0 | 0 | - |
| 74 | Prihodi od prodaje proizvedene kratkotrajne imovine | 241.568.106 | 793.656.363 | 329% |
| 7 | PRIHODI OD PRODAJE NEFINANCIJSKE IMOVINE | 241.568.106 | 793.656.363 | 329% |

Ostvareni prihodi od imovine je ostvaren u znatno većem iznosu nego u prethodnoj godini, a generiran je iz prihoda od prodaje zaliha koje su puštene na tržište Odlukom Vlade RH u te od evidentiranih prihoda od zanavljanja obveznih zaliha uzajamnom kupoprodajom (kompenzacija) gdje nije bilo novčanog tijeka.

***RASHODI ZA NABAVU NEFINANCIJSKE IMOVINE***

|  |  |  |  |  |
| --- | --- | --- | --- | --- |
| RASHODI ZA NABAVU NEFINANCIJSKE IMOVINE | |  |  |  |
| STAVKA | NAZIV STAVKE | 2021 | 2022 | INDEKS (4/3) |
| 1 | 2 | 3 | 4 | 5 |
| 41 | Rashodi za nabavu neproizvedene dugotrajne imovine | 168.595 | 177.286 | 105% |
| 42 | Rashodi za nabavu proizvedene dugotrajne imovine | 265.137 | 252.575 | 95% |
| 44 | Rashodi za nabavu proizvedene kratkotrajne imovine | 284.295.039 | 816.384.710 | 287% |
| 4 | RASHODI ZA NABAVU NEFINANCIJSKE IMOVINE | 284.728.771 | 816.814.571 | 287% |

Rashodi za nabavu nefinancijske imovine za značajno porasli u odnosu na 2021., a rezultat su ostvarenih rashoda za kupovinu obveznih zaliha u svrhu nadomještanja zaliha koje su puštene Odlukom VRH, te evidentiranjem rashoda od zanavljanja obveznih zaliha uzajamnom kupoprodajom (kompenzacija) gdje nije bilo novčanog tijeka.

***REZULTAT POSLOVANJA 2022. GODINE***

U proračunskom računovodstvu rezultat se računa na način da se sučeljavaju:

- prihodi i rashodi od poslovanja (6-3)

- prihodi i rashodi od nefinancijske imovine (7-4) i

- prihodi i rashodi od financijske imovine (8-5).

|  |  |  |
| --- | --- | --- |
| REZULTAT | 2021 | **2.022** |
|  |  |  |
| PRIHODI POSLOVANJA | 285.548.127 | 314.658.758 |
| RASHODI POSLOVANJA | 240.957.159 | 259.420.734 |
| VIŠAK IZ POSLOVANJA | 44.590.968 | 55.238.024 |
|  |  |  |
| PRIHODI OD NEFINANCIJSKE IMOVINE | 241.568.106 | 793.656.363 |
| RASHODI OD NEFINANCIJSKE IMOVINE | 284.728.771 | 816.814.571 |
| MANJAK OD NEFINANCIJSKE IMOVINE | -43.160.665 | - 23.158.209 |
|  |  |  |
| UKUPNO VIŠAK PRIHODA NA RASHODIMA | 1.430.303 | **32.079.815** |

Agencija je u 2022. godini ostvarila višak prihoda nad rashodima iz poslovanja te manjak prihoda nad rashodima od nefinancijske imovine.

Višak prihoda poslovanja ostvaren je jer se nabava kratkotrajne nefinancijske imovine (razred 4 obvezne zalihe) financirala iz prihoda poslovanja (izvor 11, razred 6).

Razlika ukupnih rashoda nad ukupnim prihodima je 32.079.815 HRK i nastala je kao rezultat načina priznavanja prihoda i rashoda.

U proračunskom računovodstvu, sukladno modificiranom načelu nastanka događaja, prihodi se priznaju tek kad su naplaćeni. Stoga se izdani računi ne knjiže kao potraživanje i prihod nego kao potraživanje i obračunati prihod (17/97). Prilikom naplate na svoj račun zadužuje se račun novčanih sredstava, a kod naplate na račun proračuna račun 16721 Potraživanje iz proračuna za naplaćene prihode korisnika te odobrava račun potraživanja (17). Istovremeno se zadužuje račun obračunatih prihoda (97) i odobrava račun prihoda (7).

Do razlike u rezultatu dolazi i zbog računa po kojima su rashodi priznati u prosincu 2021. godine a prihodi poslovanja (6) se evidentiraju prilikom plaćanja računa u siječnju 2022. godine. Isti je slučaj i sa rashodima iz prosinca 2022. godine. Rashodi evidentiranih računa u prosincu 2022. godine veći su od prihoda poslovanja priznatih u siječnju 2022. i razlika između istih je dio manjka u ukupnom rezultatu 2022. godine.

***BILJEŠKE UZ IZVJEŠTAJ O OBVEZAMA***

Obveze iskazane u izvještaju se odnose na proknjižene ali nedospjele obveze koje na kraju izvještajnog razdoblja iznose 263.369.821,29 HRK.

***BILJEŠKE UZ Obrazac P-VRIO i RAS-funkcijski***

Na obrascu P-VRIO su iskazane promjene u vrijednosti i obujmu imovine i obveza koje nisu rezultat prihoda i rashoda, a odnose se na dozvoljene inventurne manjkove za obvezne zalihe koji zbog svoje prirode-svojstava hlape, te na ispravak vrijednosti ostale imovine Agencije.

Na obrascu RAS-funkcijski su iskazani rashodi prema funkcijskoj klasifikaciji (CROFOG).

v.d. Predsjednika Uprave

Marijan Krpan